open-index/open-wikipedia-markdown huggingface dataset:
Gangneung Danoje

***Gangneung Danoje*** (Gangneung Dano Festival) be sam local festival for Korea insyd wey dem dey select as de 13th Important Intangible Cultural Properties of Korea wey be next plus Jinju geommu. Edey culminate for de fifth day of de fifth month of de year according plsu de lunisolar calendar, for Gangneung insyd, Gangwon Province. Howeva, de festival,wey dey include preparations such as making special alcohol actually dey take 45 days.

## Ein History
Ein origin no be accurate but according to Nam-hyowon ein record, shaman dey pray give God for 3 days every March, April den May. Also Heo-gyun write for ein book insyd say he see de *Gangneung Danoje* for 1603 insyd.

Heo Gyun personally see Gangneung Danoje wey he write say na de subject of de memorial service be General Kim Yu-shin. Afta say he unify de three kingdoms, Kim Yu-sin die wey he cam turn mountain god for Daegwallyeong insyd, wey he record say dem honor dis god wey dem dey visit Daegwallyeong every May so say dem go greet den entertain de gods. Therefore, if na God be happy, he go get good harvest dat year, wey if na he be angry, he go give natural disaster, wey secof dis, Myeongju menners gather say dem go sing, dance, den serve God.

Gangneung Dano Festival be sam public-centered event den sam public-private festival plus active cooperation from de government.

Dem designate Gangneung Danoje as Important Intangible Cultural Heritage No. 13 wey ebe de state wey dey protect am.

For 2021 insyd, de 13th Gangneung Dano Festival go open for June 10 insyd den run for eight days till de 17th. According to de Gangneung Danoje Committee, edey consist of programs wey dey present de direction of Danoje for de post-corona era den Danoje spirit wey last for 1,000 years.  Dem go hold meeting for de wake of de prolonged Covid-19 outbreak, plus only officials wey go attend.

## Ein Procedures
For de *Danoje* insyd, menners wey dey de town insyd all dey pray give de guardian spirit of sam mountain for morning den night insyd for 5 days. Dem sana get shaman ceremony for prosperity of de farming den peace for de town. For de mask playing insyd, de character of noble, young lady, Jangjamari, sisidakdak dey dance den sing. Dem sana get sam small events den games wey dey include swing, Korean wrestling, *[[:en:Ssireum|ssireum]]*, de traditional instrument contest, shampooing for sam special method insyd, eating *[[:en:Ddeok|ddeok]]*. For de next day of Dano, dem dey burn de sacred wood den de festival ends.

## Ein Transmission
Dem divide de transmission go three way insyd. One be de group give ceremony, one be for shaman ceremony wey de oda be for mask-playing. Currently dem designate Jo kyu-don give de ceremony wey ebe Bin sun-hae wey dey de de shaman ceremony wey Kim jong-gun too dey maintain de mask playing.

## References
Punto guajiro

**Punto guajiro** anaa *punto cubano* – anaa simply *punto* – be sung genre of Cuban music, poetic art plus music. E cam turn popular for de western den central regions of Cuba insyd de 17th century, wey dem consolidate am as genre for de 18th century insyd. E get Andalusian den Canary Islands origins, wey edey integrate African elements for Cuba insyd.

## Types of punto

* *Punto pinareño (punto libre* anaa *vueltabajero):* from de western province of Pinar del Río. free style, plus fluent, melodic line, slow tempo den variable meter.
* *Punto en clave (punto fijo:* from de provinces of Camagüey den Las Villas. fixed style plus singer wey dey maintain de same tempo den meter.
* *Punto espirituano:* from Sancti Spiritus province.
* *Punto matancero:* from Matanzas province.
* *Punto seguidilla:* "several stanzas (décimas) dem dey sing widout interruption, go tune wey for any tym fi break off de song."

## Interpreters of de punto
Dis be list of performers of de punto sufficiently notable make dem mention for print insyd.

### 20th century

* Juan R. Limendoux
* Gregorio Morejón
* Ordóñez Santana
* Edelmira Vera
* Pedro de Armas
* Antonio Camino
* Justo Vega (Cabezas, 9 August 1900 – Havana 31 January 1993)
* José Sánchez León (b. San Antonio de los Baños 1899)
* Pedro Guerra (b. La Salud)
* Fortún del Sol, *Colorín*, (b. Cienfuegos)
* Chanito Isidrón (Calabazar de Sagua, 1903 – Havana, 22 February 1987)
* Rigoberto Rizo (Madruga, 1907)
* Adolfo Alfonso
* Inocente Iznaga (Cienfuegos, 29 December 1930)
* Martica Morejón (b. 21 June 1942)
* Guillermo Portabales
* Ángel Valiente, *Angelito*, (San Antonio de los Baños, 28 February 1916 – 21 January 1987)
* Jesús Orta Ruiz, *Indio Naborí*, (San Miguel del Padrón, Havana, 30 September 1922)
* Jose Marichal. *El Sinsonte de Govea*. (Guira de Melena, Habana)
* Luis Gómez
* Rene Espinosa
* Nazario Segura
* Omar Mirabal
* Jesús Rodríguez
* Francisco Reyes Castano "El Cacique Jaruqueno", (Jaruco, Cuba, 24 July 1917–Miami, Florida, April 1978)
* Jose Antonio Tejeda
* Paula Garcia Coro, "La Calándria de los Palmares" (Canalete, Pinar del Rio, 16 March 1928; Cleveland, Ohio, USA, 20 August 2013)

## References
Za križen

**Za križen** [za kriʒen] (local vernacular Croatian for "Dey Follow de Cross") be night procession wey dey happen every Maundy Thursday for de island of Hvar, Croatia. De event get centuries of tradition wey dem include am for de UNESCO Intangible Cultural Heritage Lists insyd.

Dem dey go thru de towns: Svirče, Vrbanj, Vrboska, Jelsa, Pitve den Vrisnik.

De procession be unique ceremony of special piety, wey ebe expression of religious den cultural identity of de inhabitants of de middle part of de island of Hvar wey dem hold am for five centuries. Dema 8-hour duration, wey everybro dey pass 25 km sanso be notable, as ebe ein stress for ein passion play content. De backbone of de procession be de *Gospin plač* [ɡospin platʃ] (Ghanaian Pidgin: *de Lady wey dey weep*), octosyllabic Passion text from de 15th century wey be in de form of music Dialog sing chosen singers, *kantaduri* [kantaduri].

## History of de procession
Emergence of de Procession dey bound to de Crucifix of *Sveti križić* [sʋeti kriʒitɕ] (Croatian: *Holly Little Cross*), wey dem dey keep am for de Hvar Cathedral insyd since 1510. Afta na de records for de Archive, *Sveti križić* insyd dey de care of de house of Nikola Bevilaqua insyd. For de tym of turmoil between de commoners den de nobility for 6 February 1510. *Sveti križić* start dey bleed. Then for Hvar start de intense worship of de Cross.

De first written record of de procession dey date from 16 February 1658.

For 2009 insyd dem wrep de tradition of de Procession *Za križen* insyd de UNESCO ein Lists of Intangible Cultural Heritage.

## References

## External links

* A video showing the Procession ''Za križen'' at the Croatian web-site www.kultura.hr from 16 November 2010.
Sega tambour of Rodrigues Island

**Sega tambour of Rodrigues Island** be one of de types of Sega music of Mauritius, plus origins for de Rodrigues Island insyd, small island about 108 square kilometres (42 sq mi) for area insyd.

## Description
Sega Tambour of Rodrigues Island be performance of music den dance wey eun origins for slave communities insyd.

## References
Martenitsa

**Martenitsa** (Bulgarian: мартеница, dem dey pronounce am [ˈmartɛnit͡sa]; Macedonian: мартинка, romanized: *martinka*; Greek: μάρτης, romanized: *mártis*; Romanian: *mărțișor*; Albanian: *verore*) be sam small piece of adornment, made of white den red yarn wey e usually dey form of two dolls, sam white male den sam red female. Dem dey wear Martenitsi from Baba Marta Day (March 1) till de wearer go first see sam stork, swallow, anaa blossoming tree (anaa till de end of March (April 1)). De name of de holiday dey mean "Grandma March" for Bulgarian den Macedonian insyd, de holiday den de wearing of Martenitsi be sam Bulgarian den Macedonian tradition wey dey relate plus sam dem go welcome de spring, wey according to Bulgarian den Macedonian, folklore dey start for March insyd. Dem inscribe am for 2017 insyd for UNESCO Representative List of de Intangible Cultural Heritage of Humanity.

## Ein Symbolism
Sam typical Martenitsa dey consist of two small wool dolls, **Pizho den Penda** (Bulgarian: Пижо и Пенда). Pizho, de male doll, usually be predominantly white; Penda, de female doll, be distinguished by ein skirt wey usually be predominantly red.

## Ein Tradition

Tradition dey dictate say dem always give Martenitsi as gifts, dem no dey buy give demma body. Dem dey take give demma loved ones, friends, den menners wey be close plus dem.

Beginning for de first of March top, dem dey wear den pin one anaa chaw for clothing ein body, anaa around de wrist anaa neck, till de wearer go see sam stork anaa swallow wey dey return from migration, anaa sam blossoming tree, den ego remove Martenitsa.

Wearing one anaa chaw Martenitsi be very popular Bulgarian den Macedonian tradition. For dat tym insyd, if dem wear am edey mean sam joyful holiday wey dey commemorate health den long life.

Modern Martenitsi dey rake wider variety of forms wey e often dey incorporate colored beads den oda elaboration.

## Ein Origin

Dis tradition be sam important part of de Culture of Bulgaria wey similar tradition dey for North Macedonia, as well as for Greece insyd, Albania (wey esana be verorja), Romania den Moldova. De tradition dey relate plus de ancient pagan history of de Balkan Peninsula den all agricultural cults of nature. Sam specific features of de ritual, especially tying de twisted white den red woolen threads, be result of centuries-old tradition wey edey suggest Thracian (paleo-Balkan) anaa possibly Hellenic anaa Roman origins.

## Make you sana see

* Baba Marta
* Mărțișor

## References


*
Zulfiqar

**Zulfaqar**, dem sanso dey spell am *Zu al-Faqar*, *Zulfakar*, *Dhu al-Faqar*, anaa *Dhulfaqar)*, be de sword of Ali ibn Abi Talib (Imam Ali).

Middle Eastern weapons dey commonly inscribe am plus quote wey dey mention Zulfiqar, wey dem at tyms make Middle Eastern swords plus split tip in reference to de weapon.

## Name
De name ein meaning be uncertain. De word *ḏhu* dey mean "possessor, master", den de idafa construction "possessor of..." be common for Arabic phraseology insyd, lyk for *Dhu al-Qarnayn*, *Dhu al-Kifl*, *Dhu al-Qadah* den *Dhu al-Hijjah*.

## Gallery

File:Sword_and_shield_reproduction_from_Bab_al_Nasr_gate_Cairo_Egypt.jpg|Drawing of Fatimid version of Zulfiqar for de 10th-century insyd; de earliest visual depiction for history insyd, as dem carve for Bab al-Nasr top, one of de gates of Cairo.
File:BarbarosSancagi.svg|Flag of Hayreddin Barbarossa
File:Zulfiqar flag at Guruslău (1601).svg|Ottoman Zulfiqar flag, dem capture during de Battle of Guruslău (1601), dem draw afta Károly Cserna, *Transylvanian and Turkish flags* (1898)
Shah Jahan and his son, Dara Shikoh, c17th century.jpg|De Mughal Emperor Shah Jahan dey lead de Mughal Army, for de upper left War elephants bear emblems of de legendary Zulfiqar (17th century)
File:Flag of Mahmut Pasha Bushatli - 1796.svg|Flag of Kara Mahmud Pasha (Ottoman Albania, 1796).
Zulfiqr (split-bladed sword), India, blade perhaps 1800s - Higgins Armory Museum - DSC05551.JPG|Closeup of de saw-toothed den notched point for de 19th-century Indian-made "Zulfiqar" sword dem keep for de Higgins Collection insyd (accession no. 2240); *circa* 1800.
File:Khalili Collection Hajj and Arts of Pilgrimage mss 1270 swords.jpg|Two Zulfiqar swords for Chinese Islamic scroll top, 1845


## References


## External links
Uilleann pipes

De **uilleann pipes** (/ˈɪlən/ ⓘ *IL-ən* or /ˈɪljən/ *IL-yən*, Irish: [ˈɪl̠ʲən̪ˠ]), dem samtyms dey bell am **Irish Bagpipes**, be de characteristic national bagpipe of Ireland. Earlier known for English insyd as "union pipes", demma current name be sam partial translation of de Irish language terms *píobaí uilleann* (literally, "pipes of de elbow"), from demma method of inflation. No historical record of de name anaa use of de term *uilleann pipes dey* before de 20th century. Na ebe invention of Grattan Flood den de name stuck. People mistook de term 'union' dey refer plus de 1800 Act of Union; dis be incorrect as Breandán Breathnach dey point out say poem wey dem publish for 1796 insyd dey use de term 'union'.

## Ein Etymology
*Uilleann* be sam genitive form of de Irish word for "elbow”, *uillinn*. De Irish term for uilleann pipes be *píb uilleann* (alt. *píob uilleann*), wey dey mean "pipes(s) of de elbow(s)”.

## Notable players

* Willie Clancy (1918 – 1973)
* Johnny Doran (c.1908 – 1950)
* Séamus Ennis (1919 – 1982)
* Finbar Furey (born 1946)
* Paddy Keenan (born 1950)
* Declan Masterson
* Michael McGoldrick (born 1971)
* Paddy Moloney (1938 – 2021) of The Chieftains.
* Liam O'Flynn (1945 – 2018) of Planxty
* Leo Rowsome (1903 – 1970)
* Davy Spillane (born 1959)
* Troy Donockley (born 1964) of Nightwish.

## References
**Bibliography**

* Brian E. McCandless. "The Pastoral Bagpipe" *Iris na bPiobairi* (The pipers review); 17 (Spring 1998), 2: p.&nbsp;19–28.
* *O'Farrell's Treatise on the Irish Bagpipes* (The Union Pipes) 1801

## External links

* The Irish piping organization Na Píobairí Uilleann ("the uilleann pipers")
* 'Tools of the Trade' – An interview with Liam O'Flynn
Gladys Asmah

**Gladys Asmah** (16 October 1939 - 24 June 2014) na she be Ghanaian politician den entrepreneur. Na she be former Minister of Fisheries den Member of Parliament give de Takoradi Constituency. Na she sanso be de former Minister for Women's Affairs under de former Presido Kufuor ein administration.

## Early life den education
Mrs. Gladys Asmah (dem born am 16 October 1939), for Cape Coast, insyd de Central Region. She go Wesley Girls High School for ein primary education wey she continue go Ghana National College, both dey Cape Coast insyd.

Mrs. Asmah lef Ghana for June 1963 insyd make she pursue further studies insyd United Kingdom. She attend Middlesex University, dem know am formerly as Hendon College of Technology, den de Leeds College of Education and Home Economics wey she qualify as Member of de Institutional Management Association of London.

## Politics
Na she be member of de New Patriotic Party. She cam turn member of parliament for Takoradi from 7 January 1997 cam 6 January 2009, Minister of Women and Children Affairs between 2001 den 2005 den Minister of Fisheries from 2005 go 2009. Na Asmah be member of de 2nd, 3rd, 4th den 5th parliament of de 4th Republic of Ghana.

## Death
Gladys Asmah die for 24 June 2014, for de Korlu-Bu Teaching Hospital for Accra insyd wer na dem hospitalize am for two weeks. Dem bury am for Takoradi insyd after ein funeral for 1 November 2014.

## References
Apinamang

**Akyem Apinamang** be mining community near Akwatia for de Denkyembour District wey dey de Eastern Region for Ghana insyd. De people of Akyem Apinamang dey celebrate de Kobredwa Festival.

## History
Insyd 2017, na de Chief of Apinamang be Osabarima Bibiarawonemere Oware Asare Pinkro III.

Insyd February 2023, dem enstool Professor Sam Agyei-Ampomah wey na he be de Dean of de School of Liberal Arts den Social Sciences for de Ghana Institute of Management and Public Administration as sub-chief for Akyem Apinamang.

## References
Osenase

**Akyem Osenase** (sanso dey spell am **Osinase**) be community near Akwatia for de West Akim Municipal District for de Eastern Region for Ghana insyd. 

## History
Insyd 2019, na de Chief of Osenase be Nana Ofori Bediako.

Insyd 2021, na de Queen mother of Osenase be Obaapayin Acheamponmaa.

## Institutions

* Osenase Library

## References
Radford University College

**Radford University College** be private varsity wey dey East Legon, Accra, Ghana. Edey affiliate plus Kwame Nkrumah University of Science and Technology, wey dem recently accredit am insyd 2019 by de Ghana Tertiary Education Commission.

## Faculties
Faculty of Allied Health

Faculty of Business Science

Faculty of Fine Arts

Faculty of Applied Sciences

## Departments & programmes

### Department of Business Administration
B.Sc. Business Administration

* Human Resource Management
* Marketing
* Entrepreneurship Development
* Accounting
* Banking & Finance

### Department of Information Communication Technology
BSc Information Communication Technology

* Database Management
* Computer Networking
* System Analysis
* Web Development
* Computer Security

### Department of Applied Science (Geology & Environmental Science)

* Applied Geophysics
* Environmental Geosciences
* Gemmology and Related Industries
* Geo-park Development and Management
* Geology and Earth Science Education
* Mining and Project Management
* Medical Geology
* Petroleum, Hydrogeology and Related Industries

## References
Huaconada

**Huaconada** (Spanish pronunciation: [wakoˈnaða]) be sam ritual dance wey dem dey perform for de village of Mito for de province of Concepción wey dey central Peruvian Andes. UNESCO inscribe am for de Representative List of de Intangible Cultural Heritage of Humanity for 2010 insyd.

For de first three days of every January, masked men wey be known as "huacones" dey perform sam choreographed series of dances for de center of de village. Two types of "huacones" dey: menners wey dey wear traditional costumes den finely-carved masks "inspiring respect den fear," den menners wey dey wear modern costumes, "embodying terror, sadness, anaa mockery." Sam small indigenous drum wey dem dey bell "tinya" dey beat out tym plus de dance wey dem dey perform. Dem dey pass de dance from father go son plus de accompanying clothing den masks, but only menners wey get good conduct den moral integrity wey dem dey allow say make dem perform de dance ritual as "huacones".

## Make you sana see

* Peruvian dances

## References


## External links

# A short documentary by UNESCO on Huaconada in Spanish
Alexei Navalny

**Alexei Anatolyevich Navalny** (4 June 1976 - 16 February 2024) na he be Russian opposition leader, lawyer, anti-corruption activist, den political prisoner. He organise anti-government demonstrations den run for office make he advocate reforms against corruption for Russia insyd, and against Presido Vladimir Putin den ein government. Na Navalny be Russian Opposition Coordination Council member, de leader of de Russia of the Future party den founder of de Anti-Corruption Foundation (FBK). Na dem recognise am by Amnesty International as prisoner of conscience, wey na dem award am de Sakharov Prize for ein work for human rights top.

## Books den publications

* *Opposing Forces: Plotting the New Russia* (8 December 2016)
* "Vladimir Putin: The 100 Most Influential People of 2022", *Time* 100, *Time*, 23 May 2022

## You fi read further

* Dollbaum, Jan Matti (2020). "Protest trajectories in electoral authoritarianism: from Russia's 'For Fair Elections' movement to Alexei Navalny's presidential campaign". *Post-Soviet Affairs*. **36** (3): 192–210. doi:. S2CID 216376972.
* Ebel, Francesca (16 February 2024). "Biden blames Putin for Navalny's death, praises Russian opposition leader". *Washington Post*. "A Chronology of Navalny's recent health scares".
* Gupta, Gava (16 February 2024). "Live Updates: Biden Says 'Putin Is Responsible' After Report of Navalny's Death". *New York Times*. "Here is a timeline of Navalny's career".

## External links

* Official website  (insyd Russian)
* Navalny's page for the Yale World Fellows Program
* "Palace for Putin. History of the biggest bribery", a video released by Navalny on 19 January 2021, after returning to Moscow

## References
Kalpohin Senior High School

**Kalpohin Senior High School** (dem sanso know am as **KALISCO**) be public school wey dey locate for Kalpohin Estates insyd de Tamale Metropolis for de Northern Region for Ghana insyd. Dem establish de school insyd 1987.

## References
Borteyman Sports Complex

**Borteyman Sports Complex** be sam multidisciplinary sport center wey dem dey play plenty games for insyd. Edey Borteyman, suburb of Accra, Ghana. Nana Addo Dankwa Akuffo-Addo, de Presido of Ghana wey commission am give for 13th February, 2024 ahead of de 13th All Africa Games wey Ghana go host.

## Facilities
De Borteyman Sports Complex fi accommodate seven competitive sports, wey dey include table tennis, handball, tennis, volleyball, swimming, badminton, den de triathlon.

Edey feature 1,000-seater capacity swimming pool, wey dey comprise 10-lane competition swimming pool den eight-lane warm-up swimming pool, alongside multi-purpose Sports Hall wey be capable make e seat 1,000 spectators for various events such as basketball, badminton, netball, table tennis, den weightlifting.

## References
Borteyman

**Borteyman** be community wey dey de Kpone Katamanso district insyd de Greater Accra Region of Ghana.

## Facilities
### Housing project
E sanso be de location of de affordable housing project by de State Housing Company Limited wey dey consist of five blocks plus 72 units.

## Sanso spy
* Borteyman Sports Complex

## References
Wa, Ghana

**Wa** be de capital town of Wa Municipal wey edey  Upper West Region for northern Ghana. E dey form part of de eleven Municipalities den Districts, wey dey make-up de Upper West Region. Wa Municipal Assembly be one of de 261 Metropolitan, Municipal den District Assemblies (MMDAs) insyd Ghana.

## Transportation
Public transport from Wa dey wey dey go major cities such as Accra; Kumasi, Mim, Ahafo; Cape Coast, Sunyani; Tamale; Tema; Ho; Bolgatanga; Elubo; Aflao; Techiman.

## Climate

## Education

### Schools wey dey Wa

* Islamic Senior High School
* KO Senior High School
* Eremon Sec/Tech School
* Jamiat Al-Hidayyat Al-Islamiat Girls Senior High School
* Northern Star Senior High School
* St. Francis Xavier Minor Seminary
* Wa Senior High School
* Wa Senior High Technical School
* Wa Technical Institute
* T. I. Ahmadiyya Senior High School
* Nusrat Jahan College of Education
* Nursing Training college, Wa
* Wa Technical University (formally Wa Polytechnic)
* SDD University of business and integrated development studies

## Notable people

* Siita Sofo Hissan
* Wiyaala
* Samini
* Mohammed Kudus
* Abdul-Rashid Pelpuo
* Salma Mumin
* Abdul Haye Mumin
* Shamima Muslim

## References

## External links

* Official website
* Ghana-pedia webpage – Wa
* Wa, Ghana oriented website
Nyanyano

**Nyanyano** be community insyd de Gomoa East District wey dey de Central Region for Ghana. Edey locate about 20&nbsp;km south-west of Accra den about 6&nbsp;km south of Kasoa.

## Institutions
* Nyanyano Police Station
* Mother and Child School

## References
Ghanaian Pidgin English

**Ghanaian Pidgin English** (GhaPE), be Ghanaian English-lexifier pidgin (dem sanso know am as **Pidgin**, **Broken English**, den **Kru English** (*kroo brofo* insyd Akan). GhaPE be regional variety of West African Pidgin English wey dem dey speak for Ghana insyd, predominantly insyd de southern capital, Accra, den towns wey dey surround am. Dem dey confine am to smaller section of society dan oda West African creoles, wey ebe more stigmatized, perhaps secof de importance of Twi, Akan dialect, dem often dey speak am as *lingua franca*. Oda languages dem dey speak as lingua franca for Ghana insyd be Standard Ghanaian English (SGE) den Akan. Dem no fi consider GhaPE creole as e get no L1 speakers.

Dem fi divide GhaPE go two varieties, dem refer to as "uneducated" anaa "non-institutionalized" pidgin den "educated" anaa "institutionalized" pidgin. Dem associate de former terms plus uneducated anaa illiterate people den de latter dem acquire den dem dey use for institutions such as universities insyd wey dem dey influence am by Standard Ghanaian English.

## References
President of Ghana

De **President of the Republic of Ghana** be de elected head of state den head of government of Ghana, as well as Commander-in-Chief of de Ghana Armed Forces. De current President of Ghana be Nana Akufo-Addo.
## List of presidents
*List of heads of state of Ghana

## References
List of heads of state of Ghana

Dis be list of de **heads of state of Ghana**, from de independence of Ghana for 1957 insyd to de present day.

## See also
*List of governors of the Gold Coast
*Lists of office-holders
*President of Ghana
*Vice-President of Ghana

## References



## External links

* World Statesmen – Ghana
* Rulers.org – Ghana
Vice-President of Ghana

List of vice-presidents of Ghana (1979–present):

### Demographics

## References

# **^** Chapter 17 Article 211 Constitution of the Republic of Ghana
# **^** Chapter 15 Article 201 Constitution of the Republic of Ghana
# **^** Chapter 16 Article 206 Constitution of the Republic of Ghana
Victoria Kwakwa

**Victoria Kwakwa** be Ghanaian economist wey she serve as vice pee for de World Bank for East Asia den de Pacific between April 2016 den August 2021. Na she be country director of de World Bank for Vietnam insyd before ein current position.

## Early life den education
She obtain ein B.A. Degree insyd Economics den Statistics from de University of Ghana, Legon. She later attend Queens University insyd Kingston, Canada for ein M.A. den PhD insyd Economics plus specialization insyd International Trade den Finance den Monetary Theory.

## Career
She start ein career as young economist plus de World Bank (WB) insyd 1989. As Presido of de East Asia Pacific Region, na Kwakwa be de direct manager of Rodrigo Chaves wey na dem ultimately force am make he resign from WB for late 2019 insyd after multiple complaints of sexual harassment den assault. Internal investigations lead make dem recall am to Washington den demotion. Na Chaves be WB Country Director give Indonesia 2013-19 from wich chaw complaints arise. Kwakwa no take any action. Chaves later cam turn de Finance Minister give Costa Rica.

## References


## External links

* Profile at World Bank
* Appointment as Vice President for East Asia and Pacific region
Anita Wiredu-Minta

**Anita Wiredu-Minta** (born 4 September 1983) be Ghanaian association football manager, immigration officer den former professional footballer. She currently be de assistant coach of de Ghana Women's Premier League team Immigration Ladies den team manager give de Ghana women's national football team. During ein playing days, she play as forward give Ghatel Ladies, Immigration Ladies den de Ghana national team.

## Career
Wiredu-Minta be immigration officer by profession. She serve as assistant *Immigration* Control Officer 1 (*AICO* I) from 2002 go 2012, Senior Inspector 2012 go 2016, Assistant Superintendent 2IC of Ghana Immigration Sports from April 2016 go April 2020. Na dem promote am go de rank of Deputy Superintendent under de Ghana Immigration Sports for April 2020 insyd.

## Playing career
Wiredu-Minta start ein career plus Ghatel Ladies, she play give dem from March 2001 go October 2010. She later join Immigration Ladies Football Club insyd 2010 wey she retire insyd 2018. She sanso play give de Ghana women's national football team. She play insyd de 2006 African Women's Championship wey she help Ghana make dem fini as runner-ups after dem lose to Nigeria for de final insyd.

## Coaching career
After she retire from playing football, Wiredu-Minta go into coaching. Between August 2017 to September 2018, she serve as de welfare officer give de Ghana women's U20 national team. Insyd July 2019, na dem appoint am as de assistant coach give Immigration Ladies Football Club. Na dem elevate am to de role of welfare officer give senior team de Ghana women's national football team (Black Queens).

Wiredu-Minta sanso serve for The Ghana Leagues Clubs Association (GHALCA) executive board top as de women's representative. Na dem sanso appoint am make she serve for de Events den Competitions committee top insyd March 2021. She be member of de newly formed First Lady's Cup committee by GHALCA.

She be inaugural member of de Retired Women National Footballers Association of Ghana (RWONFAG) wey na she dey serve as de association ein inaugural general secretary.

## References
Comfort Yeboah

**Comfort Yeboah** (born 17 December 2006) be Ghanaian female footballer. For Ghana insyd, she dey play give Ampem Darkoa football club as full-back anaa defender. She dey play give both Ampem Darkoa Ladies for de CAF Women’s Champions League insyd den de Black Princesses insyd de maiden edition of de WAFU B Girls Cup wey na dem hold for Kumasi insyd. Insyd de year 2003, na dem successfully name Comfort as part of de team of de year give de 2023 CAF Women’s Champions League wey na dem hold insyd Cote D’Ivoire.

## Nominations
Insyd 2023, Comfort Yeboah wey dey play give Black Queens (National team) den Ampem Darkoa (Club side) as full-back, na she be able make de list of de final 3 candidates for de CAF women’s Young Player of de Year award.

Dis nomination cam as result of ein impressive CAF Women’s Champions League performance plus Ampem Darkoa. Na she be able to secure sam important points give Ampem Darkoa; ein football club wey she score sam goals wey dey hia wey help push ein team to de semi-final stage of de tournament, for de semi-final stage, wey na she be able to score two goals give ein syd.

## References
Ivy Barley

**Ivy Barley** be Ghanaian entrepreneur, women in tech activist, den de co-founder of Developers in Vogue. For January 2022 kinsyd, GhanaWeb feature Barley as one of de 3 Ghanaian ‘Women in Tech’ wey dey make strides for de international corporate scene top. Insyd 2017 den 2019, na Avance Media list Barley as one of de Top 50 Most Influential Young Ghanaians.

## Early life den education
Dem born Barley for Accra, Ghana insyd, wer na she spend chaw of ein childhood. She get ein secondary education for Aburi Girls Senior High School, after na she pursue bachelor's degree insyd Actuarial Science for de Kwame Nkrumah University of Science and Technology. After ein first degree, she obtain master's degree (MPhil.) insyd Mathematical Statistics for de same varsity wey she graduate insyd 2017.

## Social entrepreneur
Barley be de co-founder of Developers in Vogue, ebe organization wey dey provide training, mentorship den job placement for African women insyd tech. Dem recognize de impact of Developers in Vogue for international platforms top wey dey include de IFC Sustainability Exchange: Invest for Tomorrow, de Women20 Summit insyd Berlin, Germany wey na e get Chancellor Angela Merkel in attendance den de ITU International Girls in ICT Day.

Na dem feature Ivy ein impact give Developers in Vogue for chaw media platforms den books wey dey include de Women in Tech book by de German Federal Ministry of Economic Cooperation and Development make e encourage more women den girlies make dem get involve for STEM insyd den de Founding Women book make e highlight African women wey dey defy de odds make dem build successful businesses insyd tech.

## Awards den recognition

* Nov 2021 | Tech Entrepreneur Award Winner - Africa Women Innovation and Entrepreneurship Forum (AWIEF) Award
* Mar 2020 | She For Social Impact Awards
* Dec 2019 | Most Influential Young Ghanaian in Science and Technology
* Dec 2019 | Top 50 Most Influential Young Ghanaians
* Nov 2019 | F-LANE Finalist by the Vodafone Institute of Society and Communications
* Nov 2017 | Kwese GoGettaz Competition Finalist
* Apr 2017 | Winner, eSkills4Girls competition insyd Berlin, Germany

## References
Caryn Agyeman Prempeh

**Caryn Agyeman Prempeh** be Ghanaian medical practitioner den television presenter. She be de founder of CERVIVA Ghana.

## Education
Caryn be de daughter of Asantehene, Otumfuo Nana Osei Tutu II King of Asante. Dem name am after ein paternal grandmother Nana Afia Kobi Serwah Ampem II, de Late Asantehemaa.

She get ein secondary education for St Roses Senior High School, Akwatia den Headington Girls School, Oxford, (United Kingdom). She further go University College of London, Kwame Nkrumah University of Science and Technology School of Medical Science den Queen Mary University of London make she study Biomedical Science, Medicine den Global Public Health respectively.

## Career
Caryn start ein medical practices insyd Komfo Anokye Teaching Hospital, Kumasi for 2015 insyd wey she move go 37 Military Hospital. She currently be de Resident Medical Officer of Claron Health International for Accra insyd.

Insyd 2011, she found Cerviva Ghana, non profit wey dey create awareness den dey educate young girlies on prevention of cervical cancer. She be de team doctor of de Ghana Black Queens.

She join GhOne TV insyd August 2019 as host of "The Late Afternoon Show" make she replace Berla Mundi.

## References
Mercy Tagoe

**Mercy Tagoe** (Tagoe-Quarcoo after marriage, born 5 February 1974) be Ghanaian football coach den former player wey play as defender give de Ghana women's national football team. Na she be part of de team for de 1999 FIFA Women's World Cup insyd de United States. For club level top she play give Bluna Ladies insyd Ghana.

Insyd February 2018, she lead de Black Queens make dem win de maiden edition to de West Africa Football Union (WAFU) insyd Abidjan, Côte d'Ivoire as interim coach. Wey make am de first female coach wey serve as interim coach to de Black Queens.

Prior to make she pick up coaching role na Mercy Tagoe be referee insyd de Ghana Premier League.

## Refereeing
She pick up refereeing insyd 1995. She make history as de first Ghanaian female referee wey officiate for de FIFA Women's World Cup insyd 2007 dem hold insyd China. For 2012 insyd she quit as Referee secof chaw violence for de games insyd.

## Managing
Insyd 2016 na she dey manage de first level syd Amidaus Professionals, first give woman for Ghana insyd. Na she dey lead de Ghana women's national team for interim basis top after Didi Dramani ein managing spell end. Dem name as full head coach insyd 2019.

She sanso coach Halifax Ladies insyd de Super League, buh quit for 2020 insyd, make she focus for de national team per.

## Award
Insyd March 2021, dem award am de sportswoman of de year for de sports category insyd for de Entertainment Achievement Awards.

## References
Tontokrom

**Tontokrom** be small town wey dey locate insyd de Amansie South District for de Ashanti Region for Ghana insyd. Dem mostly know de town for ein gold wey recently dem note am for de menace of illegal mining dem popularly dey bell galamsey.

## References
Ejisu Senior High Technical School

**Ejisu Senior High Technical School** (dem sanso know am as **Ejisu SHTS**) be public school wey dey located in Bonwire insyd Ejisu Municipal District insyd de Ashanti Region for Ghana. Insyd 2021, na de school be part of senior high schools wey WAEC put under surveillance for suspicion of examination malpractice.

## History
Dem establish de school insyd 1991. Insyd 2020, na de assistant headmister of de school be Kofi Appiah. Insyd 2022, na de headmistress of de school be Veronica Tandoh. As at 2024, de headmistress of de school be Grace Asamani.

## References
Deborah Acquah

**Deborah Acquah** (born May 23, 1996) be Ghanaian long jumper. Na she compete for world championships, most recently for de 2019 African Games insyd Rabat, Morocco. She be de current holder of Ghana ein indoor long den triple jump records.

## Early life den education
Acquah get ein secondary school education for Fiaseman Senior High School. Na she be student of Western Texas College buh now nu she current dey have ein college education for Texas A&M University.

## Career
For August 2019 insyd, she compete for de 2019 African Games insyd Rabat wey she chop silver medal give Ghana plus jump of 6.37 m insyd de Women's Long Jump. She sanso compete insyd de NCAA Division 1 Championships insyd Austin, Texas wey she chop bronze for de women's long jump insyd. Insyd January 2020, ein 21-foot six inch long jump break 22-year school record by four inches for de Ted Nelson Invitational. Insyd February 2020, she break de Texas A&M triple jump record wey she chop first place for de Charlie Thomas Invitational.

For 4 April 2022, Acquah jump 6.89 m insyd de long jump event during de Texas Dual Meet wey she set fresh Ghanaian national record. Plus dat jump she rank for de number two insyd de Texas A&M history wey make am de seventh-best collegian of all tym. Na ein jump sanso be de world-leading mark wey e place am for de world number one insyd de women's long jump event top. Base for dat tym she qualify for 2022 World Athletics Championships, 2022 Commonwealth Games, Africa Games den World University Games.

## Personal bests

* Long jump: 6.63 m, NCAA Championships insyd Texas
* Triple jump:13.77m, Charlie Thomas Invitational meet in College Station, Texas.
* Long jump:6.57m, Ted Nelson Invitational in Texas.

## References
Kathleen Addy

**Kathleen Addy** be Ghanaian activist plus special interest insyd governance den human rights. She be de Deputy Commissioner of de National Commission for Civic Education (NCCE), position she dey zuk since March 2017. Na she job plus governmental den non governmental organisations insyd Ghana make she promote de use of communications strategies den interventions wey dey enhance social impact.

## Education
Addy graduate plus bachelor's degree insyd Psychology from de University of Ghana. She obtain master's degree insyd Communications from de University of Ghana School of Communications Studies.

## Career
Insyd 2017, Presido Nana Akufo-Addo of Ghana appoint Addy as Deputy Chairperson in Charge of Finance den Administration for de National Commission For Civic Education. Addy job plus civil society organisations for Ghana insyd wey dey include de Center for Democratic Development (CDD) wer na she be de Afrobarometer Communications Manager plus oversight of seven African Countries. Addy sanso job plus de Center for Policy Analysis (CEPA) Ghana as Research den Communications Officer, plus focus for Women's Economic Empowerment den Economic Partnership agreements top.

Addy job for projects insyd gender den economic development top, gender based den domestic violence, economic development thru international trade.

## References
Mercy Addy

**Mercy Addy** (born 7 May 1964) be Ghanaian sprinter wey dey specialize insyd de 400 metres.

Ein personal best time be 51.0 seconds (hand-timed), wey na she achieve insyd October 1989 for Accra insyd. Dis tym currently dey stand as de Ghanaian record. She sanso record tym of 52.08 seconds plus electronic timing.

## Achievements

## References

## External links

* Mercy Addy for World Athletics
Anne Amuzu

**Anne Amuzu** be Ghanaian computer scientist den de co-founder of de technology company, Nandimobile Limited.

## Education
Amuzu get ein secondary level education for de St. Louis Senior High School. She then further for de Kwame Nkrumah University of Science and Technology wer she acquire Bachelor of Science degree insyd Computer Engineering. She proceed go Meltwater Entrepreneurial School of Technology wer na she dey train insyd Entrepreneurship den Software Engineering.

## Career

Insyd 2010, Amuzu co-found Nandimobile Limited plus Michael Dakwa den Edward Amartey-Tagoe, company wey dey develop software wey dey enable companies make dem deliver customer support den information services thru SMS. She be de Lead Technical developer of Nandimobile Limited since 2010.

Since ein founding, Nandimobile Limited receive several awards, wey dey include Best business for de 2011 LAUNCH conference insyd USA, 2012 Top up award give de best SMS App insyd Ghana den 2013 WORLD summit awards insyd e-commerce den creativity.

## Awards den achievements

* 2014 - Dem select am for Eighth Annual Fortune/U.S. State Department Global Women's Mentoring Partnership Program
* 2014 - she chop The Future Africa Awards & Summit Class Prize insyd Technology
* 2015 - Dem list am insyd Newaccra Achievers List

Amusu ein company Nandimobile Limited receive chaw awards, wey dey include best business for de 2011 LAUNCH Conference insyd USA, 2012 Top up award give de best SMS App insyd Ghana den 2013 World Summit Awards insyd e-commerce den creativity.

## Philanthropy
Dem mostly dey find am she dey volunteer ein service dey teach young girlies how dem go code.

## References
Lariba Abudu

**Lariba Zuweira  Abudu** wey dem born (12 May 1966) be Ghanaian politician wey san be de former deputy chief executive officer give de Northern Development Authority since 2018. She cam turn de member of parliament for Walewale constituency for de 2020 Ghanaian General Elections.

## Ein Early life
She be native of Janga-Fio, wey dem born am for 12 May 1966 born to Mrs. Abudu wey be Educationist den chief of Fio Traditional Area.

She obtain ein first degree (Special education) insyd 2004 wey she get ein master's insyd leadership den development for 2015 insyd.

## Ein Political Life
Lariba Zuweira Abudu contest for de 2020 Ghanaian general election under de ticket for New Patriotic Party wey she win. She poll 32,294 votes wey dey represent 51.21% for de total votes wey dem cast. Dem electe am ova Abdallah Abubakari for de National Democratic Congress den Ibrahim Mubarak for de National Democratic Party. Dem get 30,615 den 154 votes, respectively, komot for de total valid votes wey dem cast. Dis be equivalent to 48.55% den 0.24% respectively, for de total valid votes wey dem cast. She attain dis victory after say she defeat de incumbent Member of Parliament for de NPP, wey sanso be de Deputy Minister for Agriculture wey dey in charge of Crops, Dr. Sagre Bambangi insyd de party ein parliamentary primaries for Walewale Constituency insyd. She emerge winner for de 2020 primaries election wey she represent de area for de 2020 parliamentary elections.

For August 2022 insyd, Nana Akuffo-Addo nominate am as de Minister for Gender, Children den Social Protection after she undergo vetting for December 15, 2022 insyd, Parliament approve am for December 22, 2022, later dem relieve am for office for de February 14, 2024.

## Ein Personal life
She marry plus three kiddies.

## Reference
Susana Alo Tia

Dr. **Susana Alo Tia** (dem born am 16th July,1965) be Ghanaian politician wey san be member for New Patroitic Party. 

## Ein Early Life den education
Dem born am 16th July,1965 for Walewale wey dey North East Region,Ghana insyd. She get MSc insyd communication for Innovation and Development wey she san get PhD for livelihood (international Development and Applied Economics) for de University of Reading, United Kingdom insyd.

## Career
Dr.Susana Alo Tia work insyd National Coordinator for Gender Promotion for de Ghana Institute of Linguistics, Literacy and Bible Translation ( GILLBT) for Ghana before she further ein studies for de United Kingdom. She currently dey serve for de Board of de Ghana Free Zones Authority.

She be trained teacher for Tamale Teachers College wey she teach for 10 years.

## Ein Political Life
Dr.Susana Alo Tia contest for de primaries of de New Patroitic Party member of parliament give de West Mamprusi Municipal constituency.She polled 161 votes for dat primary wey Hajia Zuwera Lariba Abudu get 275.

She sanso be de Senior Campaign Aide give de Vice pee of Ghana Mahamudu Bawumia 2024 Campaign team.

## References
Abena Dugan

**Abena Dugan** be Ghanaian youth den gender advocate. Insyd 2018, na dem elect am vice chair in charge of Partnership den Resources of de Commonwealth Youth Council, wey make am de first female den Ghanaian wey she hold de position. De Commonwealth Youth council be de largest den most diverse youth-led organisation for de world insyd, as such Dugan now dey represent young people for 53 Commonwealth countries insyd.

## Education
She be former student of St. Louis Senior High School den Student Representative Council Secretary of de Kwame Nkrumah University of Science and Technology for Kumasi insyd. She sanso get Masters insyd Development Finance from de University of Ghana, Legon. She sanso get Certificate from Oxford Executive Leadership Programme 2020 wey currently she dey study for de School of Law, University of Leeds UK.

## Career
As part of de Commonwealth Heads of Government Meeting 2018, she contest wey she chop election wey lead am appointment as vice chair of de partnership den resources. Before ein appointment, she serve as de financial coordinator give de Commonwealth Alliance give young entrepreneurs West Africa Chapter. She sanso be founding member of Climate Resilient Network den member of de World Students Environmental Network.

## References
Kerrie McCarthy

**Kerrie McCarthy** (dem born am 22 October 2000) be Ghanaian female footballer. For Ghana insyd, she dey play give Kumasi Sports Academy Ladies football club as Goalkeeper. De 23 years old wey be 159 cm tall wey she dey play give de Black Princesses dey prefer make she dey play plus ein right foot. Ein preferred jersey number be 16. For de year 2008, she play give de Ghana U20 women's world cup.

## References
Gladys Nortey Ashitey

**Gladys Nortey Ashitey** (born 21 November 1955) be Ghanaian Politician wey sanso be member for de Fourth Parliament of de Fourth Republic representing the Ledzokuku Constituency in the Greater Accra Region of Ghana.

## Ein Early life plus Ein education
Dem born am on de 21 November 1955 for Ledzokuku for de Greater Accra Region of Ghana on 21 November 1955. She attend de America University of de Caribbean wey she obtain Degree in Doctor of Medicine after say she study Medicine as a Programme. She sanso attend de University of Ghana wey she obtain ein Bachelor of Science (Medicine).

## Ein Political Life
Dem first elect for Parliament for de Ticket wey she get for de New Patriotic Party as de December 2004 Ghanaian General elections for member of Parliament give de Ledzokuku Constituency for Greater Accra Region of Ghana. She get 33,039 votes for de 76,674 valid votes wey dem cast which dey representing 43.10%. Nii Nortey wey be be candidate give de National Democratic Congress defeat am for 2018 insyd. Na she serve only one term for office as parliamentarian give ein constituency.

## Ein Career
Ashitey be physician wey sanso be former Member of Parliament give de Lezdokuku Constituency for Greater Accra Region of Ghana.

## Ein Personal life
Ashitey sanso be Christian.

## References
Elizabeth Adjei

**Elizabeth Adjei** be Ghanaian diplomat. Insyd September 2002, dem appoint am as de director of de Ghana Immigration Service, wey e make am de first woman wey e occupy such position. She serve as Ghana ein Ambassador to Spain, position wey she hold from 2015 go 2020.

## Early life den education
Dem born Adjei for Ghana insyd. For ein secondary education, she attend de Archbishop Porter Girls' Secondary School insyd Takoradi den St. Louis Senior High School insyd Kumasi. She then proceed go de Kwame Nkrumah University of Science and Technology (KNUST) wer she obtain Bachelor of Arts Degree. She dey hold Master's Degree insyd International Development from Cornell University insyd New York, as well as certificates insyd Management den Personnel Management from de Ghana Institute of Management and Public Administration den Diploma insyd French from University of Benin.

## Career
After she plete varsity, Adjei do ein national service for de Ghana Immigration service wer she job as personal assistant to de then head of de institution. She later join de service insyd 1988 den job as administrative assistant. Insyd 2002, she cam turn de first woman wey dem appoint am as director of de Ghana Immigration Service, position she hold till 2011.

Na Presido John Dramani Mahama appoint am as Ghana ein Ambassador to Spain for 2015 insyd, position she hold thru till 2020 wen ein tenure end. Afta de New Patriotic Party cam into power, Presido Nana Addo Dankwa Akufo-Addo renew ein mandate as ambassador for 3 years.

## Ein life matter
Adjei marry plus three kiddies.

## References